Euroopa Liidu Teataja L 064 , 02/03/2004 Lk 0041 - 0042



Komisjoni otsus, 27. veebruar 2004, millega muudetakse otsust 93/52/EMÜ teatavate Itaalia provintside ametlikult brutselloosivabaks tunnistamise osas (teatavaks tehtud numbri K(2004) 558 all) (EMPs kohaldatav tekst) (2004/199/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. jaanuari 1991. aasta direktiivi 91/68/EMÜ lammaste ja kitsede ühendusesisest kaubandust reguleerivate loomatervishoiunõuete kohta [1] ja eriti selle A lisa 1. peatüki punkti II, ning arvestades järgmist: (1) Itaalias Rieti ja Viterbo provintsis (Lazio piirkond) on brutselloos (Brucella melitensis) olnud teatamiskohustuslik loomataud vähemalt viis aastat. (2) Rieti ja Viterbo provintsis on vähemalt 99,8 % lamba- ja kitsemajanditest ametlikult brutselloosivabad. Kõnealused piirkonnad kohustuvad järgima direktiivi 91/68/EMÜ A lisa 1. peatüki II jaotise punkti 2 nõudeid. (3) Sellest tulenevalt tuleks Rieti ja Viterbo provints tunnistada brutselloosist (Brucella melitensis) ametlikult vabaks. (4) Seetõttu tuleks vastavalt muuta komisjoni 21. detsembri 1992. aasta otsust 93/52/EMÜ, milles registreeritakse teatavate liikmesriikide või piirkondade vastavus nõuetele seoses brutselloosiga (B. melitensis) ja antakse neile ametlikult haigusvaba liikmesriigi või piirkonna staatus. [2] (5) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 93/52/EMÜ II lisa asendatakse käesoleva otsuse lisa tekstiga. Artikkel 2 Käesolev otsus on adresseeritud liikmesriikidele. Brüssel, 27. veebruar 2004 Komisjoni nimel komisjoni liige David Byrne [1] EÜT L 46, 19.2.1991, lk 19. Direktiivi on viimati muudetud komisjoni otsusega 2003/708/EÜ (ELT L 258, 10.10.2003, lk 11). [2] EÜT L 13, 21.1.1993, lk 14. Otsust on viimati muudetud otsusega 2003/732/EÜ (ELT L 264, 15.10.2003, lk 30). -------------------------------------------------- LISA " “II LISA Prantsusmaal: Departemangud: Ain, Aisne, Allier, Ardèche, Ardennes, Aube, Aveyron, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Essonne, Eure, Eure-Loire, Finistère, Gers, Gironde, Hauts-de-Seinne, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot et Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d'Oise, Vendée, Vienne, Yonne, Yvelines, Ville de Paris, Vosges. Itaalias: - Lazio piirkond: Rieti ja Viterbo provintsid. - Lombardia piirkond: Bergamo, Brescia, Como, Cremona, Lecco, Lodi, Montova, Milano, Pavia, Sondrio, Varese provintsid. - Sardiinia piirkond: Cagliari, Nuoro, Oristano ja Sassari provintsid. - Trentino-Alto Aldige piirkond: Bolzano ja Trento provintsid. - Toscana piirkond: Arezzo provints. Portugalis: Assooride autonoomne piirkond. Hispaanias: Kanaari saarte autonoomne piirkond: Santa Cruz de Tenerife ja Las Palmas provintsid.” " --------------------------------------------------